২০০৭ সালে, পিন্টোর মডেলিং এজেন্সি তাকে এবং অন্য ছয়জন মডেলকে ড্যানি বয়লের "স্লামডগ মিলিয়নিয়ার" (২০০৮) চলচ্চিত্রের কাস্টিং পরিচালকের অনুরোধে মহিলা চরিত্রের অডিশনের জন্য বেছে নিয়েছিল। ছয় মাসের বিস্তৃত অডিশনের পরে, চলচ্চিত্রে দেব প্যাটেল অভিনীত মূল চরিত্র জামালের প্রেমের আগ্রহ লতিকার চরিত্রে অভিনয় করেছিলেন পিন্টো। প্রযোজনা পরবর্তী সময়ে, তিনি মুম্বইয়ের ব্যারি জন অ্যাক্টিং স্টুডিওতে একটি অভিনয় কোর্সে অংশ নিয়েছিলেন। যদিও কোর্সটি তাকে অভিনয়ের "প্রযুক্তিগত দিকগুলি" সম্পর্কে শিখিয়েছিল, তিনি বলেছিলেন যে "প্রকৃত অভিজ্ঞতার নিরিখে সেখান এর থেকে বেরোনো এবং আসল চরিত্রে অভিনয়ের মতো কিছুই ছিল না... সুতরাং আমার কাছে আমার প্রিয় অভিনয় বিদ্যালয় ছিল ড্যানি বয়লের সাথে দেয়া ছয় মাসের অডিশন"। বিশেষত প্লট এবং সাউন্ডট্র্যাকের জন্য প্রশংসিত হয়েছিল, "স্লামডগ মিলিয়নিয়ার" একটি স্লিপার হিট হিসেবে আত্মপ্রকাশ করেছিল। মিলিয়ন ডলার বাজেটে নির্মিত চলচ্চিত্রটি বিশ্বব্যাপী মিলিয়ন আয় করেছিল। ৮১তম একাডেমি পুরস্কারে সবচেয়ে সফল চলচ্চিত্র হিসেবে এটি দশটি পুরষ্কারের জন্য মনোনীত হয়েছিল, যার মধ্যে এটি শ্রেষ্ঠ চলচ্চিত্রের পুরষ্কার সহ আটটি পুরস্কার জিতেছে। পিন্টো পাম স্প্রিংস আন্তর্জাতিক চলচ্চিত্র উৎসবে ব্রেকথ্রু পারফরম্যান্স পুরষ্কার জিতেছিলেন, এবং চলচ্চিত্রের অন্যান্য সহ-শিল্পীদের সাথে পিকচারের অভিনয়ের মাধ্যমে অসাধারন অবদানের জন্য স্ক্রিন অ্যাক্টরস গিল্ড পুরস্কার জিতেছেন। তিনি এছাড়াও শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের জন্যও মনোনীত হয়েছিলেন। চলচ্চিত্রে পর্দার পিন্টোর উপস্থিতি সীমিত থাকায়, তার অভিনয় সমালোচকদের সামান্য দৃষ্টি আকর্ষণ করেছিল। "দ্য টেলিগ্রাফ" তার চরিত্র সম্পর্কে "মতামত তৈরি করা কঠিন" বলে মন্তব্য করেছিল; সেখানে কলামনিস্ট লেখক ভারতী এস প্রধান উল্লেখ করেছেন যে ""লামডগ মিলিয়নিয়ার" আসলেই ফ্রিডার অভিনয় দক্ষতার পরীক্ষা ছিল না।"

"স্লামডগ মিলিয়নিয়ার" চলচ্চিত্রের সাফল্যের পরে, পিন্টো দুটি আর্ট হাউস প্রযোজনার জন্য চুক্তিবদ্ধ হয়েছিলেন। উডি অ্যালেনের "ইউ উইল মিট অ্যা টল ডার্ক স্ট্রেইঞ্জার" (২০১০) হাস্যরসাত্মক-নাট্য চলচ্চিত্রে, তিনি আন্তোনিও বান্দেরাস, জশ ব্রোলিন, অ্যান্থনি হপকিন্স, অনুপম খের, এবং নাওমি ওয়াটসের সাথে অভিনয় করেছিলেন। চলচ্চিত্রে তিনি একজন "রহস্যময় মহিলার" চরিত্রে অভিনয় করেছিলেন, যিনি ব্রোলিন অভিনীত চরিত্রের দৃষ্টি আকর্ষণ করেছিলেন। ২০১০ সালের কান চলচ্চিত্র উৎসবে প্রদর্শনে চলচ্চিত্রটি মুক্তি পাওয়ার পরে মিশ্র পর্যালোচনা লাভ করেছিল। এরপরে পিন্টো যেটি রুলা জেব্রিয়ালের একটি আধা-জীবনী উপন্যাস অবলম্বনে নির্মিত, জুলিয়ান শ্নাবেলের "মিরাল" (২০১০) চলচ্চিত্রে, একজন অনাথ ফিলিস্তিনি মহিলা চরিত্রে অভিনয় করেছিলেন, যিনি ইস্রায়েলের একটি শরণার্থী শিবিরে বেড়ে ওঠেন। ফিলিস্তিনি অঞ্চলগুলিতে চলচ্চিত্রটির প্রযোজনা শুরুর পূর্বে পিন্টো ওই অঞ্চলে বেশ কয়েকটি শরণার্থী শিবির পরিদর্শনের মাধ্যমে তার অভনীতব্য চরিত্রের জন্য প্রস্তুতি নিয়েছিলেন। তিনি বলেছিলেন যে, ১৯৪০-এর দশকে ভারত বিভাজনের সময় তার আত্মীয়-স্বজনের অভিজ্ঞতা সম্পর্কে তার জ্ঞানের কারণে তিনি তার চরিত্রের অভিজ্ঞতার সাথে সম্পর্কিত হতে পেরেছিলেন। চলচ্চিত্রটি বেশিরভাগ নেতিবাচক পর্যালোচনা পেয়েছিল, এবং পিন্টোর অভিনয় সম্পর্কে সমালোচক ভিন্ন মতামত দিয়েছিলন। "দি ইন্ডিপেন্ডেন্টের" জিওফ্রে ম্যাকনাব লিখেছেন, "মিরাল... চরিত্রে ফ্রিডা পিন্টো খুব আকর্ষনীয়ভাবেই অভিনয় করেছিলনে", যেখানে দ্য গার্ডিয়ানের পিটার ব্র্যাডশো বলেছিলেন যে, "[পিন্টো]কে উদ্বেগসঞ্চারী এবং দুর্বৃত্ত দেখাচ্ছিল"।

সঠিক অনুচ্ছেদ শিরোনাম কোনটি?
titleA. অভিনয় কর্মজীবন
titleB. ২০১১–বর্তমান
titleC. সূচনা ও সাফল্যলাভ (২০০৮–১০)
titleD. তথ্যসূত্র
উত্তর: titleC